Številka: 47800-11/2024-3340-2

Datum: 28. 3. 2024

Na podlagi 4. člena Zakon o lastninjenju kulturnih spomenikov v družbeni lastnini (Uradni list RS, št. [89/99](http://www.uradni-list.si/1/objava.jsp?sop=1999-01-4260) in [107/99 – popr.](http://www.uradni-list.si/1/objava.jsp?sop=1999-21-0104)) drugega odstavka 73. člena Zakona o uresničevanju javnega interesa na področju kulture (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP) v povezavi z 68. in 69. členom Zakona o stvarnem premoženju države in samoupravnih lokalnih skupnosti (Uradni list RS št. 11/18, 79/18 in [78/23](https://www.uradni-list.si/glasilo-uradni-list-rs/vsebina/2023-01-2479) – ZORR) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) Ministrstvo za kulturo objavlja

**namero za sklenitev neposredne pogodbe**

o oddaji nepremičnin v območju kulturnega spomenika Snežnik – Območje gradu Snežnik (EŠD 8765) v brezplačno uporabo za obdobje petih let. Lastnica nepremičnin je Republika Slovenija, Ministrstvo za kulturo pa je upravljavec.

Predmet pogodbe so nepremičnine:

* parcela 1880/1 v k. o. 1648 Kozarišče s površino 7.934 m²
* parcela 1880/2 v k. o. 1648 Kozarišče s površino 7.017 m²

# Nepremičnini sta razglašeni za kulturni spomenik državnega pomena z Odlokom o razglasitvi Območja gradu in Gradu Snežnik za kulturni spomenik državnega pomena (Uradni list RS, št. [81/99](https://www.uradni-list.si/glasilo-uradni-list-rs/vsebina/1999-01-3857), [66/01](https://www.uradni-list.si/glasilo-uradni-list-rs/vsebina/2001-01-3550) in [16/08](https://www.uradni-list.si/glasilo-uradni-list-rs/vsebina/2008-01-0485)).

Nepremičnini se dajeta v upravljanje in uporabo javnemu zavodu s področja kulture. Ministrstvo za kulturo namerava skleniti neposredno pogodbo o brezplačni uporabi z Javnim zavodom za kulturo, turizem in medgeneracijsko sodelovanje Snežnik, pod pogojem, da prevzame obveznost rednega vzdrževanja (najmanj 5 košenj letno, čiščenje in urejanje gozdnih površin), kritja obratovalnih stroškov, stroške nadomestila za uporabo stavbnega zemljišča in drugih stroškov, za katere se stranki dogovorita s pogodbo. Vzdrževanje se izvaja skladno z navodili Zavoda za varstvo kulturne dediščine Slovenije. Dopustne so dejavnosti, ki bodo povečale prepoznavnost ter razvojne možnosti kulturnega spomenika in kraja, tako da se poveča število obiskovalcev, kulturnih dogodkov in drugih prireditev.

Lastnica si pridružuje pravico, da lahko do sklenitve pravnega posla brez odškodninske odgovornosti postopek oddaje ustavi.

Pogodba bo sklenjena po poteku najmanj 20 dni od objave na spletni strani Ministrstva za kulturo.

Morebitne informacije so dosegljive na naslovu: Republika Slovenija, Ministrstvo za kulturo, Maistrova ulica 10, Ljubljana, ali po elektronski pošti: kristijan.bajt@gov.si.

dr. Asta Vrečko

MINISTRICA